Document ID: /roh_data/filtered/fineweb-2-filterrobots_roh.jsonl.gz/33973

L'onn passà aveva il Parlament federal decidì ch'ina cumissiun duai mussar tge che las scuvertas da Snowden muntan per la Svizra. Widmer-Schlumpf ha ussa selecziunà ina manadra per questa cumissiun, numnadamain l'anteriura Cussegliera naziunala Brigitta Gadient.
Nagina experientscha cun surveglianza e protecziun da datas
Fin uss è Gadient cunzunt s’engaschada per il turissem, per il traffic e per la cooperaziun al svilup. La protecziun da datas e surveglianza n’eran betg sia domena. Cun quai nescha la dumonda, daco che Widmer-Schlumpf ha gist elegì Gadient. Omaduas dunnas appartegnan a la partida burgais-democratica (PBD).
Il cas Edward Snowden
Edward Snowden – in anteriur collavuratur d'in servetsch secret american – aveva publitgà blers documents cun detagls co servetschs secrets han spiunà ora grondas parts da la populaziun.
Tenor la «Sonntagszeitung» n'era Gadient betg cuntanschibla per prender posiziun.
RR novitads 10:00